Bratislava , 2.10.2017

**Zápisnica**

**z ustanovujúceho spoločného rokovania výboru a dozornej rady Slovenskej spondylochirurgickej spoločnosti (ďalej SSCHS SLS) z 2.10.2017, Bratislava, zasadačka SLS.**

Prítomní:

MUDr. M.Božík, prim. MUDr.P.Durný, MUDr.Andrej Džubera,PhD, , MUDr.F.Pataky,

prim. MUDr.J.Popluhár,PhD.,MBA, Prof. MUDr. B. Rudinský, CSc . prim.MUDr.O.Šedivý, MUDr.P.Tisovský,PhD

Ospravedlnení:

MUDr.K.Koleják,PhD,MSC. prim. MUDr. Martin Lajoš

**PROGRAM**:

1. Hlasovanie o programe a rozpustenie prípravného výboru
2. Voľba prezidenta, vedeckého sekretára, pokladníka, predsedu dozornej rady ( a

viceprezidenta) SSCHS, korekčné úpravy vnútorného poriadku SSCHS.

3. Plán činnosti výboru:

A.) návrh revízie a aktualizácie siete pracovísk so spondylochirurgickým programom

B.) návrh kritérií na klasifikáciu spondylochirurgických

C.) návrh na vytvorenie registra spondylochirurgických výkonov

D.) návrh vytvorenia kompetenčných pravidiel pracovísk v regiónoch

E.) návrh na zriadenie a vytvorenie oficiálnej webovej www stránky SSCHS

F.) návrh žiadosti na zhotovenie pečiatky spoločnosti,

G.) postup na návrh kandidáta na funkciu hlavného odborníka MZSR pre spondylochirurgiu

H.) postup na revíziu a doplnenie náplne a kritérií odboru- certifkovanej činnosti Spondylochirurgia z r. 2009,

CH.) rôzne

1)

Po úprave programu z pozvánky do vyššie uvedenej podoby výbor spoločnosti a zástupca dozornej rady jednomyseľne schválili program ustanovujúceho zasadnutia výboru a dozornej rady SSCHS.

Moderátorom zasadnutia bol v jeho úvode člen prípravného výboru a člen novozvoleného výboru spoločnosti Dr. Džubera. Oficiálne oboznámil prítomných so znením Zápisnice z volieb a oficiálnymi výsledkami volieb (fotokópie boli rozoslané pred zasadnutím výboru mailom všetkým členom). Všetci zvolení kandidáti svoje zvolenie do orgánov SSCHS prijali a akceptovali.

Poďakoval prípravnému výboru, menovite prof. Rudinskému a prim. Popluhárovi za spoluprácu pri príprave volieb a ich úspešný priebeh. Tí zasa poďakovali Dr. Džuberovi za jeho podiel práce pri voľbách a príprave zasadnutia.

Zároveň zvolané zasadnutie novozvoleného výboru ( v plnej účasti všetkých 7 členov) rozpustilo prípravný výbor. Za zapisovateľa bol konsenzom jednomyseľne určený Dr. Džubera.

2)

Krátkym rokovaním výboru a verejným návrhom s potvrdením jednomyseľným hlasovaním boli zvolení nasledujúci funkcionári výboru SSCHS:

PREZIDENT: prof. MUDr. Rudinský, CSc. VEDECKÝ SEKRETÁR: MUDr. Andrej Džubera, PhD, POKLADNÍK: MUDr. Michal Božík. , PREDSEDA DOZORNEJ RADY: MUDr. Peter Tisovský, PhD, ktorý podľa vnútorného poriadku SSCHS bude prizývaný k účasti na každom zasadnutí výboru spoločnosti.

Funkcia viceprezidenta spoločnosti predbežne obsadená nebola ( nevyžadujú ju stanovy SLS)- ostáva otvorenou do budúcich rokovaní výboru, ak sa jej obsadenie ukáže ako potrebné alebo užitočné.

Po zvolení funkcionárov výboru bol prezident spoločnosti a vedecký sekretár , ako aj celý výbor spoločnosti zaviazaný úpravou vnútorného poriadku SSCHS (konkrétne volebné obdobie zladiť so stanovami SLS z 3 na 4 roky, ostáva nezlučiteľnosť funkcie budúceho Hlavného odborníka MZSR pre Spondylochirurgiu s funkciou Prezidenta  aj Viceprezidenta spoločnosti, funkcionárom výboru je v súlade so stanovami SLS Vedecký sekretár spoločnosti s rozsahom kompetencií ako viceprezident spoločnosti, úprava anglického názvu spoločnosti , ak to bude lingvisticky nevyhnutné na „Slovak Spine Surgery Society“ alebo „Slovak Society for Spine Surgery“, ostatné detaily, odhalené štúdiom stanov SLS a existujúceho vnútorného poriadku SSCHS ). Jeho opravenú a upravenú verziu doručí do konca roka 2017 na sekretariát a prezídium SLS k schváleniu Prezident SSCHS.

3.) A) až D)

Členovia výboru vypracujú podľa tabuliek výkonov a hodnotiacej škály (poskytnutých  Českou spondylochirurgickou spoločnosťou, kde kategorizácia spondylochirurgických pracovísk, výkazy výkonov a národný register existuje a funguje už desaťročie) podklady na kategorizáciu pracovísk so spondylochirurgickým programom v SR a písomne  oslovia jednak doteraz zaradené pracoviská v SR (zoznam z roku 2007 zahŕňa 24 pracovísk: všetky neurochirurgické pracoviská BA, NZ, NR, ZA, MT, RK, BB, KE, ortopedické pracoviská v BA (1. A 2.OTK,klin. Detskej ortopédie), BB,KE,ZA a pracoviská Úrazovej chirurgie TN,TT,NR,ZA,BB,PP,PO,KE ako aj iné pracoviská, vrátane súkromných (napr. KlinicaOrtopedica BA, Agel clinic BA, Medissimo BA, Frais inštitút BA,....), na ktorých sa vykonávajú spondylochirurugické zákroky, či majú záujem byť zaradené do siete spondylochirurgických pracovísk. Následne budú na prelome rokov vyžiadané počty a typy zákrokov za roky 2016 a 2017. Na ich podklade budú pracoviska rozčlenené na veľké, stredné a malé spondylochirurgické centrá. Toto bude podkladom na vybudovanie ako národného registra spondyochirurgických výkonov SR, kompetenčné územné rozčlenenie pracovísk a vybudovanie akútnej spondylochirurgickej služby. Do budúcna bude možné budovať spinálne centrá s komplexným vyšetrovacím, chirurgickým, neurologickým, rehabilitačným a doliečovacím aj psychosociálnym programom pre neurologicky alterovaných spinálnych pacientov ( taktiež fungujú v celom svete vrátane ČR, ale nie SR).

Poverení sú s pomocou všetkých členov výboru Vedecký sekretár a Prezident SSCHS.

3.)E)

Vedecký sekretár je poverený výborom písomne a oficiálne požiadať sekretariát SLS o zhotovenie okrúhlej pečiatky SNCHS a je poverený aj  k jej prevzatiu.

3.)F)

Vedecký sekretár je poverený výborom písomne a oficiálne požiadať sekretariát SLS a IT- providera www. stránok SLS o vytvorenie stránky SSCHS ( prenájom jednej z domén: [www.spine.sk](http://www.spine.sk), [www.spinesurgery.sk](http://www.spinesurgery.sk), [www.spondylosurgery.sk](http://www.spondylosurgery.sk), a hosting na servere). Úhrady za zriadenie stránky a prenájom domény, hosting a provider služby budú hradené z účtu SSCHS. Podklady na stránku ako grafické, tak aj textové na stránku bude dodávať výbor cez prezidenta a vedeckého sekretára SSCHS.

3.)G)

Prezident spoločnosti prof.MUDr. Rudinský,CSc a a prim.MUDr.Durný, PhD. sú poverení výborom SSCHS rokovať s prezídiom SLS a orgánmi MZSR ohľadne možnosti a podmienok na vymenovanie Hlavného odborníka MZSR pre Spondylochirurgiu . Prezident po rokovaní a schválení  výborom SSCHS potom pošle návrh 1-3 kandidátov za výbor spoločnosti ( pravdepodobne pôjde až o obdobie od r.2018).

3.)H)

Prezident a vedecký sekretár sú poverení výborom SSCHS k rokovaniu s MZSR ohľadne aktualizácie a úpravy rozsahu podmienok pre vykonávanie špecializácie -certifikovanej spoločnosti Spondylochirurgia v SR z návrhu z 209 roku s realizáciou do konca roka 2018.

3.)CH)

Vedecký sekretár elektronicky prepošle členom výboru a dozornej rady podklady k plneniu plánu činnosti ( nové aj staré dokumenty, tabuľky výkonov s kategorizáciou, známe maily a telef. kontakty členov, zoznam členov SNCHS).

Prezident spoločnosti v spolupráci s ostatnými členmi výboru oslovia grafikov a zabezpečia cenovo a graficky prijateľné návrhy na logo SSCHS- oficiálne logo bude vybrané a schválené výborom na najbližšom zasadnutí. Poverený zabezpečením je prezident spoločnosti.

Vedecký sekretár pošle návrh zápisnice ku korektúre prezidentovi spoločnosti, po jej odsúhlasení ju v elektronickej podobe ako finálny dokument elektronicky prepošle ako členom výboru a dozornej rady SSCHS, tak aj sekretariátu a právnikovi SLS. V tlačenej podobe v 2 exemplároch s podpisom vedeckého sekretára pošle poštou prezidentovi k podpisu a jeden z exemplárov uloží do archívu SNCHS, ktorý povedie vedecký sekretár a druhý exemplár zápisnice zašle k archivácii na sekretariáte SLS.

Po prerokovaní všetkých bodov programu i bolo zasadnutie výboru SSCHS po 2 hodinách ukončené.

Prof. MUDr. Bruno Rudinský, CSc. v.r. MUDr. Andrej Džubera, PhD.

prezident SSCHS SLS, overil vedecký sekretár SSCHS SLS, zapísal